12. ΒΑΣΙΛΙΚΟΝ ΔΙΑΤΑΓΜΑ της 2/11 Ιαν. 1958 Περί της αρμοδιότητος και διαιρέσεως εις Τμήματα και Γραφεία της ΚεντρικήςΥπηρεσίας Διαχειρίσεως Ανταλλαξίμων Μουσουλμανικών Κτημάτων. Έχοντες υπ’ όψει α)το άρθρ. 4 του Ν.Δ. 3713/57 και το άρθρ. 35 παρ. 1 του Συντάγματος, β)τας υπ’ αριθ. 841 και 917/1957 γνωμοδοτήσεις του Ανωτάτου Συμβουλίου Δημοσίων Υπηρεσιών και γ)την υπ’ αριθ. 679/1957 γνωμοδότησιν του Συμβουλίου της Επικρατείας. Προτάσει του Υπουργού Οικονομικών αποφασίζομεν και διατάσσομεν: Άρθρ.1.-(Αφεώρα την διαίρεσιν εις τμήματα της Κεντρικής Υπηρεσίας Διαχειρίσεως Ανταλλαξίμων Μουσουλμανικών Κτημάτων και τας αρμοδιότητας αυτών. Βλ. ήδη άρθρ. 4 παρ. 12 Οργανισμού του Γεν. λογιστηρίου, τόμ. 25 σελ. 29α). Άρθρ.2.-Ο παρά τη ΥΔΑΜΚ υπηρετών επί συμβάσει δικηγόρος, συντρέχει εις την διεξαγωγήν της όλης Υπηρεσίας Διαχειρίσεως Ανταλλαξίμων Κτημάτων, γνωμοδοτών επί παντός ζητήματος αναγομένου εις την ερμηνείαν και την εφαρμογήν της Νομοθεσίας περί διαχειρίσεως της Ανταλλαξίμου Περιουσίας και των διεθνών συμβάσεων και συνθηκών. Προπαρασκευάζει τας δια το Νομικόν Συμβούλιον του Κράτους προοριζομένας υποθέσεις και συντάσσει τα σχετικά διαβιβαστικά έγγραφα, δι’ ων εκθέτει τας απόψεις της Υπηρεσίας, μεριμνά δια την συμπλήρωσιν των δικογραφιών των προς το Συμβούλιον της Επικρατείας διαβιβαζομένων και γενικώτερον μελετά και εισηγείται επί παντός θέματος χρήζοντος νομικής επεξεργασίας. Άρθρ.3.-Εις την αρμοδιότητα του παρά τη ΥΔΑΜΚ υπηρετούντος Πολιτικού Μηχανικού, ανάγεται: 1)Η εισήγησις επί των προτεινομένων υπό των περιφερειακών Γραφείων, διαχωρισμών, συνενώσεων κτημάτων κλπ. και η παροχή σχετικών οδηγιών. 2)Η παρακολούθησις των λαμβανουσών χώραν πράξεων προσκυρώσεως και τακτοποιήσεως των ανταλλαξίμων κτημάτων υπό των αρμοδίων πολεοδομικών Γραφείων και η υπόδειξις λήψεως των αναγκαιούντων μέτρων δια την προάσπισιν των συμφερόντων της ανταλλαξίμου περιουσίας. 3)Η επίλυσις γενικώτερον παντός τεχνικού θέματος απασχολούντος την Κεντρικήν Υπηρεσίαν και ο έλεγχος των πάσης φύσεως τεχνικών εργασιών των υπό των Περιφερειακών Γραφείων Δ.Α.Π. υποβαλλομένων. Εις τον εν λόγω Πολιτικόν Μηχανικόν ανατιθεται δι’ αποφάσεως του Γενικού Διευθυντού παραλλήλως προς τα κύρια καθήκοντά του πάσης φύσεως μελέτη, εκτίμησις και γνωμοδοτότησις επί τεχνικών ζητημάτων αναγομένων εις την αρμοδιότητα της Κεντρικής Υπηρεσίας της Γενικής Διευθύνσεως Δημοσίου Λογιστικού και των Δημοσίων Ταμείων. Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. Σελ. 267(β) 218-111 Υπηρεσία Διαχειρίσεως Ανταλλαξίμων Κτημάτων 26.Ζ.α.10-12 